O prota de 'Fear The Walkind Dead' saúda os clientes de R - BlogR\nO prota de ‘Fear The Walkind Dead’ saúda os clientes de R\nO luns 11 de abril ás 22:10 h AMC (dial 2) estrea a segunda tempada de ‘Fear The Walking Dead’.\nO spin off de ‘The Walking Dead’ regresa coa súa segunda tempada que contén 15 episodios. A primeira entrega finalizou cando Madison, Travis e as súas familias se refuxiaron na finca de Strand mentres os zombies se facían co control de Los Ángeles. Nesta segunda tempada os protagonistas comezan unha nova aventura a bordo do iate de Strand, no que navegarán cara a baixa California, onde atoparán novos sobreviventes. E a partir de aí desenvolveranse os seguintes capítulos, pero aquí non che imos a espoilear nada E coincidindo coa estrea da segunda tempada Cliff Curtis, que interpreta a Travis na serie, envía un saúdo a todos os clientes de R e anímanos a ver a serie.\nAdemais, mirade por onde que este trimestre a canle en aberto en R é AMC (dial 2) así que non hai desculpa para seguir esta nova entrega de ‘Fear The Walking Dead’.\nEtiquetas: AMC, Cliff Curtis, Fear the Walking Dead, mundo R, os de R, R Cable, serie, televisión R


Historias de meu: Visita ao podólogo\nVisita ao podólogo\nLevo máis dun mes parado, as molestias non remiten, máis ben continúan igual que cando empecei. É como se o descanso non servise de nada, como se a fisoterapia tampouco fixese nada por mellorar a lesión. Cada vez que forzo o pé, camiñando pola area da praia por exemplo, ao día seguinte estou con dor, non digamos se estou moitas horas de pé. Por isto tomei a decisión de visitar ao podólogo. Xa sabedes a miña opinión sobre as plantillas pero a pesar disto fun ao podólogo iso si, pouco receptivo a este tipo de solución.\nFun atendido, previa cita, inmediatamente, apenas tiven que agardar. O podólogo , un rapaz novo emoi atento, escoitou a relación dos feitos, acompañaba a miña explicación cun par de zapatillas bastante desgastadas coas que empecei a ter dores no talón do pé.\nTras unha exploración, na miña ignorante opinión, bastante exhaustiva explicoume cal era a causa das miñas dores: a miña esaxerada pronación do pé dereito, nada que non soubera xa.\nChegamos pois á solucións ao problema. O podólogo ofreceume dúas posibilidades, unha agresiva outra conservadora, pero antes fíxome unha pregunta con trampa : queres empezar a correr o antes posible ou prefires esperar? loxicamente respondín que desexaba empezar canto antes, aquí estaba a trampa, xa que para isto había que optar pola opción agresiva que non era outra que "usar plantillas". Agora tocoume a min facer a pregunta trampa : se en toda a miña vida non tiven problemas coa miña forma de andar, por que teño que variar esa forma con plantillas correctoras? .Tras debater brevemente sobre as plantillas deixeille claro que non me convencía o seu uso, prefiro empezar a correr en setembro que sufrir un proceso de adaptación ás plantillas.\nEn que consite a solución conservadora? en seguir cinco pautas. 1º reposo absoluto, nin caminatas, nin bicicleta, nin elíptica, nin por suposto permanecer moito tempo de pé. 2º antiinflamatoiros ( ibuprofeno) vía oral tres veces ao día ( cada oito horas). 3º uso de taloneiras de silicona en ámbolos dous pés. 4º aplicar frío como mínimo unha vez ao día, cunha botella de auga conxelada masaxear o pé . 5º estiramentos, estirar tanto a fascia plantar como os xemelgos e isquios.\nEsta é solución pola que optei e que penso levar á práctica. Nun mes voltarei á consulta e veremos cales son os resultados, mentras tanto a actividade deportiva vaise reducir aínda máis xa que no ximnasio só poderei facer musculación do tren superior, a ver se me vou a pór cachitas!!!\nPara rematar esta entrada non me podo esquecer da tremenda churrascada que o sábado día 10 de xullo organizamos da casa do Tanino Rama. Alí xuntámonos máis de trinta persoas entre taninos, taninas e taninitos. Desfrutamos dunha agradábel xornada gastronómica que espero se repita. Grazas ao anfitrión á súa dona Mónica por abrir a súa casa a esta panda.\nPublicado por XOSE CARRERA ás 19:33\nEtiquetas: celebracións, festas, lesións\nNo te preocupes, aqui uno estuvo desde el 29 de diciembre hasta el 8 de mayo sin poder ni hacer bicicleta y ya estoy rodando a 4´20´´\n01:12 do 14 de xullo de 2010


Arume Arpado e Cafetería Ivi, gañadores do XII Concurso «de Tapas por Arteixo» - ✅ El Diario de Arteixo | Noticias y Entrevistas de actualidad\nEntrega de premios “De Tapas por Arteixo”\nO luns 19 de marzo tivo lugar a entregra de premios dunha nova edición do Concurso “de Tapas por Arteixo” na que volveron ser 12 locais participantes e na que se venderon máis de 7.000 tapas entre as dúas fins de semana que durou.\nO Concurso está organizado polo Centro Comercial Aberto de Arteixo.\nDos tres premios que se entregaron, dous recaeron no local Arume Arpado -o premio do xurado popular á mellor tapa e o premio ó mellor servizo-, e outro na Hamburguesería Ivi, que levou o premio do xurado profesional á mellor tapa.\nAmbos locais, que xa foran premiados en anteriores edicións, asistiron á recollida de premios no Arume Arpado, á que tamén asistiron o alcalde Carlos Calvelo e a Concelleira de Promoción Económica Patricia Amado, que lles fixeron entraga dos diplomas. O CCA de Arteixo tamén fixo entrega dos talonarios por valor de 600€ a tres dos membros do «xurado popular»; clientes que co seu voto elixiron a mellor tapa e o mellor servizo. Alba Rodríguez foi a gañadora do premio de 300€, e os dous premios de 150€ recaeron en María Victoria Oca e en Estefanía Aznar.\nAdemais, Distribucións Cotelo entregou 12 botellóns de viño. Catro para o 2º e 3º clasificados como locais con mellor servizo, que foron O Petisco e o 40 e Tantos, e o resto elixidos ao azar entre locais participantes –Ek Chuah e Taberna San Martiño- e tamén 6 entre votantes do concurso.\n«Con 12 establecementos participantes durante dúas fins de semana -2, 3 e 4, e 9, 10 e 11 de marzo- vendéronse máis de 7.000 tapas, e pese á climatoloxía tan advsersa que estabamos a pasar», comenta Raúl Vázquez, vicepresidente do Arteixo CCA.\nPara o alcalde, Carlos Calvelo, «a boa acollida que ten sempre este concurso é unha mostra de que temos un alto nivel en hostalaría e que temos que impulsalo», algo que leva facendo o Concello dende hai bastante tempo, como agradeceu Raúl Vázquez tanto a el como á concelleira Patricia Amado, «que sempre mostra un grande compromiso co comercio local e con nós».\nO Concurso de Tapas por Arteixo presiviblemente volverá no próximo mes de agosto.\nTeais incluye en sus cartas de colores parte de las propuestas de la "Guía de cores e materiais" da Xunta


Programa medioambiental Camiño a Camiño para o outono 2013 | Vigo Low Cost\nPublicado el 3 de octubre de 2013 | por Fer Martínez\nPrograma medioambiental Camiño a Camiño para o outono 2013\nA Concellería de Medio Ambiente ven de presentar a programación de Camiño a Camiño para o outono, cunha ampla oferta de percorridos medioambientais, con novas actividades de voluntariado medioambiental e de hortas urbanas e coa habitual oferta formativa. Este programa comeza xa esta semana cun curso de voluntariado ambiental o sábado e o percorrido pola Lagoa de Mol, que se celebrará este domingo. Camiño a Camiño ten como obxectivo a sensibilización medioambiental e o fomento de hábitos saudables entre a cidadanía viguesa. Nesta edición céntrase a atención na Senda panorámica de Vigo (GR-53) e en espazos singulares de Vigo e bisbarra. Refórzase a actividade das hortas-escola coa apertura de novos espazos e prosiguen as accións formativas e as accións dirixidas a público infantil en Vigozoo.\nEstas actividades, na sua maioría son de balde e están dirixidas a persoas empadroadas en Vigo. No caso de non estar empadroado incluirase ao solicitante nunha lista de agarda e poderase acceder ás vacantes os días previos á actividade. (máis información sobre o metodo de inscrición)\nSendeiro panorámico de Vigo e paseos fluviais\n6 outubro: Vigozoo – Lagoa de Mol (+ info)\n13 outubro: Parque Forestal de Bandeira – P.F. de Beade (+ info)\n20 outubro: P.F. de Beade – Monte Alba (+ info)\n27 outubro: Monte Alba – Saiáns (+ info)\n17 novembro: Percorrido polo río Zamáns (+ info)\n24 novembro: Percorrido polo río Eifonso (+ info)\n1 decembro: Percorrido polo río Lagares\nA saída será ás 9.30 desde a Praza do Rei e a convocatoria ás 9.00, o retorno (estimado) será ás 14.00 na Praza do Rei. O desprazamento será en autobús urbano e é gratuíto.\n3 novembro: Percorrido pola Ecopista do río Miño (+ info)\n10 novembro: Percorrido por Baños de Molgas (+ info)\nA saída será ás 9.30 desde a Praza do Rei e a convocatoria é ás 9.00, o retorno (estimado) será ás 19.00 na Praza do Rei. O desprazamento será en autobús discrecional a conta dos participantes, a achega é de 7€ para os adultos e de 3,5€ para os menores de 12 anos, a pagar no lugar de convocatoria.\nTodas as saídas dos percorridos medioambientais contarán con dous trazados de distinta dificultade: o longo de máis de 9 km e o curto de menos de 9 km adaptado a familias con nenos pequenos ou persoas con mobilidade limitada. A inscrición debe realizarse no 010 na semana da actividade o seu horario é de luns a xoves de 8.00 a 20.00. Hai un máximo de 300 prazas por percorrido.\nEcosistemas de montaña: bidueiral de Montederramo (+ info)\nVisita con pernocta os días 9 e 10, 16 e 17 ou 23 e 24 de novembro cun prezo de 65€ (inclúe desprazamento, estadía e manutención agás o xantar do sábado). Montederramo está en Castro Caldelas, Ourense. Preinscrición no 010 con dúas semanas de antelación e inscrición na Casa da Xuventude ata o xoves da semana previa.\nCursos de iniciación ao voluntariado medioambiental os sábados 5 de outubro e 2 de novembro. De cara a realización de labores de voluntariado medioambiental nas Illas Cies, no río Lagares e demais actuacións é preciso este curso. Traballaranse contidos básicos sobre o voluntariado (dereitos e deberes, normativa, etc) e sobre voluntariado medioambiental de Camiño a Camiño.\nDe 9.30 a 13.30 no Vigozoo\nDestinado a maiores de idade, ata 90 persoas\nInscrición no 010 na semana da actividade, de luns a xoves de 8.00 a 20.00\nCursos básico de hortas urbanas os sábados 19 de outubro, 24 de outubro, 2 de novembro e 9 de novembro. Para fomentas as hortas urbanas cómpre dispór duns conceptos básicos que se subministran neste curso e, logo, por suposto polos en práctica tanto en recintos particulares como en recintos municipais que se habiliten ao efecto. A realización deste curso habilita para participar nas hortas-escola e no voluntariado de hortas urbanas (para o voluntariado tamén hai que ter o curso de voluntariado).\nOs sábados de 10.00 a 13:30 e o xoves de 16.30 a 20.00 no Vigozoo\nDestinado a maiores de idade ata 50 persoas\nAchega de 5€, a pagar no momento de entrada en Vigozoo\nA participación nos programas de educación medioambiental complétanse coa posibilidade que teñen todos os veciños e veciñas de Vigo de colaborar nas políticas medioambientais desenvoltas dende o Concello e Vigo. Este programa iniciado na primavera de 2012 está atendendo nestes momentos diversos frentes coma a conservación do río Lagares, A Bouza e os Areais, a conservación nas Illas Cíes, actuacións nas hortas urbanas de Vigo, conservación dos sendeiros de Vigo e actuacións nos programas de voluntariado de Vigozoo. Para poder participar no Voluntariado de Camiño a Camiño é preciso realizar o Curso de iniciación ao voluntariado medioambiental.\nHorta-escola de Navia martes de 16.00 a 19.00, xoves de 10.00 a 13.00 e sábados 10.00 a 13.00\nHorta-escola de Pedro Alvarado mércores de 10.00 a 13.00, xoves de 16.00 a 19.00 e sábados de 16.00 a 19.00\nHorta-escola de Fontáns mércores de 16.00 a 19.00 e sábados de 10.00 a 13.00\nHorta-escola de Sardomela (a carón do CEIP Sello) mércores de 16.00 a 19.00 e sábados de 10.00 a 13.00\nHorta-escola de Ramón Nieto mércores de 16.00 a 19.00 e sábados de 10.00 a 13.00\nHorta-escola de Camelias xoves de 16.00 a 19.00\nHortas-escola en Casa da Xuventude e en Vigozoo asignadas a cursos.\nCLUB DE AMIGOS E AMIGAS DE VIGOZOO (+ info)\nAs actividades de educación medioambiental para público infantil entre 6 e 12 anos articúlanse arredor do progama Club de amigos e amigas de Vigozoo. A programación está prevista para que se desenvolva todos os sábados de 16.30 a 19.30 no período do 5 de outubro ao 14 de decembro. Ademais están previstas Quedadas en Vigozoo, unha actividade medioambiental con durmida no albergue o: 12 e 13 de outubro, 1 e 2 de novembro, 2 a 3 de novembro, 6 e 7 de decembro e 7 e 8 de decembro.\nInformación extraída de caminoacaminovigo.blogspot.com\nTeléfono de Atención Cidadá 010 de luns a xoves de 8.00 a 20.00\nTags: camiño a camiño vigo, huertas urbanas en vigo, multiaventura en vigo, senderismo en vigo, voluntariado medioambiental en Vigo


Acordo verde europeo: a Comisión propón unha nova estratexia para protexer e restaurar os bosques da UE - EU Reporter\nHoxe (16 de xullo), a Comisión Europea adoptou o Nova estratexia forestal da UE para 2030, unha iniciativa estrela do Acordo Verde Europeo que se basa na UE Estratexia de biodiversidade para 2030. A estratexia contribúe á paquete de medidas propuxo acadar reducións de emisións de gases de efecto invernadoiro de polo menos o 55% para 2030 e neutralidade climática en 2050 na UE. Tamén axuda a UE a cumprir o seu compromiso de mellorar a eliminación de carbono por sumidoiros naturais segundo o Lei do clima. Ao abordar todos os aspectos sociais, económicos e ambientais, a estratexia forestal ten como obxectivo garantir a multifuncionalidade dos bosques da UE e destaca o papel fundamental que xogan os silvicultores.\nOs bosques son un aliado esencial na loita contra o cambio climático e a perda de biodiversidade. Funcionan como sumidoiros de carbono e axúdannos a reducir os impactos do cambio climático, por exemplo, arrefriando as cidades, protexéndonos das fortes inundacións e reducindo o impacto da seca. Desafortunadamente, os bosques de Europa sofren moitas presións diferentes, incluído o cambio climático.\nProtección, restauración e xestión sostible dos bosques\nA Estratexia Forestal establece unha visión e accións concretas para aumentar a cantidade e calidade dos bosques na UE e reforzar a súa protección, restauración e resistencia. As accións propostas aumentarán o secuestro de carbono a través de sumidoiros e stocks mellorados contribuíndo así á mitigación do cambio climático. A estratexia comprométese a protexer estritamente os bosques primarios e vellos, restaurar os bosques degradados e garantir que sexan xestionados de xeito sostible, de xeito que se preserven os servizos vitais dos ecosistemas que proporcionan os bosques e dos que depende a sociedade.\nA estratexia promove as prácticas de xestión forestal máis respectuosas co clima e a biodiversidade, enfatiza a necesidade de manter o uso de biomasa leñosa dentro dos límites da sustentabilidade e fomenta o uso de madeira eficiente en recursos de acordo co principio da fervenza.\nGarantir a multifuncionalidade dos bosques da UE\nA estratexia tamén prevé o desenvolvemento de esquemas de pagamento aos propietarios e xestores de bosques para proporcionar servizos de ecosistemas alternativos, por exemplo, mantendo intactas partes dos seus bosques. A nova Política Agraria Común (PAC), entre outras, será unha oportunidade para un apoio máis dirixido aos silvicultores e ao desenvolvemento sostible dos bosques. A nova estrutura de goberno para os bosques creará un espazo máis inclusivo para que os Estados membros, propietarios e xestores de bosques, a industria, o mundo académico e a sociedade civil poidan discutir sobre o futuro dos bosques na UE e axudar a manter estes valiosos activos para as xeracións vindeiras.\nFinalmente, a Estratexia Forestal anuncia unha proposta legal para intensificar o seguimento, a presentación de informes e a recollida de datos forestais na UE. A recollida de datos da UE harmonizada, combinada coa planificación estratéxica a nivel dos Estados membros, proporcionará unha imaxe completa do estado, a evolución e os futuros desenvolvementos previstos dos bosques na UE. Isto é fundamental para asegurarse de que os bosques poidan cumprir as súas múltiples funcións para o clima, a biodiversidade e a economía.\nA estratexia vai acompañada dun mapa das estradas por plantar tres mil millóns de árbores adicionais en toda Europa para o 2030 en pleno respecto aos principios ecolóxicos: a árbore adecuada no lugar axeitado co propósito adecuado.\nO vicepresidente executivo do acordo verde europeo, Frans Timmermans, dixo: “Os bosques proporcionan un fogar á maior parte da biodiversidade que atopamos na Terra. Para que a nosa auga estea limpa e o solo sexa rico, precisamos bosques sans. Os bosques de Europa están en risco. É por iso que traballaremos para protexelos e restauralos, para mellorar a xestión forestal e para apoiar aos forestais e os coidadores forestais. Ao final, todos somos parte da natureza. O que facemos para loitar contra a crise climática e da biodiversidade facémolo pola nosa propia saúde e futuro ".\nO comisario de Agricultura, Janusz Wojciechowski, dixo: "Os bosques son os pulmóns da nosa terra: son vitais para o noso clima, biodiversidade, solo e calidade do aire. Os bosques tamén son os pulmóns da nosa sociedade e economía: aseguran a subsistencia nas zonas rurais, proporcionan produtos esenciais para os nosos cidadáns e posúen un profundo valor social a través da súa natureza. A nova estratexia forestal recoñece esta multifuncionalidade e mostra como a ambición ambiental pode ir da man da prosperidade económica. A través desta estratexia, e co apoio da nova política agrícola común, os nosos bosques e os nosos silvicultores darán vida a unha Europa sostible, próspera e con clima neutral ".\nO comisario de Medio Ambiente, Océanos e Pesca, Virginijus Sinkevičius, dixo: “Os bosques europeos son un valioso patrimonio natural que non se pode dar por feito. Protexer, restaurar e aumentar a resistencia dos bosques europeos non só é esencial para loitar contra as crises climáticas e de biodiversidade, senón tamén para preservar as funcións socioeconómicas dos bosques. A enorme participación nas consultas públicas demostra que aos europeos lles importa o futuro dos nosos bosques, polo que debemos cambiar a forma de protexer, xestionar e cultivar os nosos bosques para que traia beneficios reais para todos ".\nOs bosques son un aliado esencial na loita contra o cambio climático e a perda de biodiversidade grazas á súa función como sumidoiros de carbono, así como á súa capacidade para reducir os impactos do cambio climático, por exemplo, arrefriando as cidades, protexéndonos das fortes inundacións e reducindo a seca. impacto. Tamén son valiosos ecosistemas, que albergan unha parte importante da biodiversidade de Europa. Os seus servizos ecosistémicos contribúen á nosa saúde e benestar a través da regulación da auga, a subministración de alimentos, medicamentos e materiais, a redución e control do risco de desastres, a estabilización do solo e o control da erosión, a purificación do aire e da auga. Os bosques son un lugar de recreación, relaxación e aprendizaxe, así como parte dos medios de subsistencia.\nNova estratexia forestal da UE para 2030\nPreguntas e respostas sobre a nova estratexia forestal da UE para 2030\nFicha técnica: 3 mil millóns de árbores adicionais\nSitio web de 3 millóns de árbores\nTemas relacionados:Acordo Verde Europeobosques


Mañá comeza a Open Source Hardware Demonstration (OSHWDEM-13) no centro Ágora de A Coruña | Mancomún\nMañá comeza a Open Source Hardware Demonstration (OSHWDEM-13) no centro Ágora de A Coruña\nComo vos anunciamos hai unhas semanas, os días 30 de novembro e 1 de decembro terá lugar Centro Cultural Ágora de A Coruña a segunda edición da Open Source Hardware Demonstration organizada por Bricolabs e a asociación Ghandalf.\nO programa xa está pechado, e conta con relatorios, obradoiros, espazos de demostración e concursos.\nA inscrición para os obradoiros abriuse onte mesmo. Todos eles teñen prazas limitadas para garantir a calidade e interactividade das actividades. A adxudicación de prazas realizarase por rigorosa orde de inscrición. Dende a organización solicitan que só se inscriban se están seguros de poder asistir ao obradoiro, e que se teña conta de non apuntarse a obradoiros co mesmo horario.\nPor suposto, ademais dos obradoiros hai moitas outras actividades interesantes durante toda a fin de semana. Se queres asistir aínda estás a tempo de te inscribir como asistente.\n10:00 Apertura de portas, recepción de asistentes e entrega de agasallos de benvida aos máis madrugadores.\n10:30 – 14:00 Relatorios, espazos e sorteos (A orde das charlas pode variar)\nCharla Conector Wentook e portos GPIO\nCharla de SpainLabs\nCharla de impresión3D\nCharla de Extrusora de plástico\n16:00 – 20:00 Concursos, obradoiros e espazos\n16:00 – 17:00 Concurso de robots siguelíñas.\n17:00 – 19:00 Talleres (simultáneos)\n10:00 Apertura de portas e recepción de asistentes.\nCharla Octocóptero e demostración\nCharla Escáner 3D e graffiti láser\nCharla Estación de sensores\nCharla módulos de comunicación e cuadricóptero\nCharla interfaces por control mental e xestos\nCharla E-drum low cost\nCharla Raspberry pi monitorizando gaiola de animais\nCharla semáforo de ruído\n16:00 – 20:00 Concursos, obradoiros e espazos.\n16:00 – 17:00 Concurso de preguntas e respostas.\n17:00 – 19:00 Obradoiros (simultáneos)\nObradoiro de software libre para deseño electrónico\n20:00 Despedida e peche.


Perfecto encadernado Tamaño de impresión de libros de tamaño impreso en China\nImpresión de libros personalizados de tamaño perfecto en China\nEste é un libro inspirador que che di como facerse cargo. Non teñas medo de fallar. Cando falla, négase a quedar coa autocompensa. As súas intencións non deben acabar en prisión. Rise, preste atención ás súas intencións para as súas distincións!\nImpresión de libros personalizados en tamaño perfecto en China\nEste libro inspirador é a impresión en branco e negro. A maior parte do libro de impresión en branco e negro seleccionará papel offset ou papel sen madeira para o interior. De acordo co importe das túas páxinas, podemos darlle os nosos consellos profesionais.\ntamaño: 5.5 X 8.5 polgada


Annobón, o berce dun escritor – Pemón Bouzas\nHomeEntradas recientesAnnobón, o berce dun escritor\nGuinea Ecuatorial, o país esquecido. Mais alá dos debates sobre os colonialismos levados a cabo polas potencias dominantes en cada período histórico, que tamén me interesan, o que me preocupa é a situación actual das persoas, como individuos, dos pobos que viven baixo o talón soldadesco, como é o caso, en territorios que foron colonizados. Haberá quen diga que en Guinea Ecuatorial hai democracia grazas á presion da comunidade internacional,e que como consecuencia dende 1992 celebran eleccións; eleccións que gaña Teodoro Obiang Nguema, quen goberna dende hai corenta e un anos un país pobre, sen auga potable para a maioria da poboación, pero cunha oligarquía multimillonaria grazas ao petróleo que venden e á madeira e o cacao que exportan.\nAfortunadamente, hai xente como o escritor e activista Juan Tomás Ávila Laurel que van contando o que acontece na súa terra para que saibamos algo sobre aquél territorio que noutrora fora colonia española.\nOnte vin o documental que protagoniza Ávila Laurel titulado «El escritor de un país sin librerías«, realizado por Marc Serena. Protagonista e realizador merecen o meu aplauso, o aplauso do público, e o noso recoñecemento por tan interesante traballo, por poñer voz a un home e áo pobo ao que pertence, por visibilizar Guinea Ecuatorial e a súa realidade actual.\nNon lin ningún libro de Juan Tomás Ávila Laurel pero en canto poida vou ler a este intelectual orixinario da pequena illa de Annobón, unha das illas que pertencen a Guinea Ecuatorial a pesares de estar a 650 km de distancia de Malabo, a capital que se atopa na illa de Bioko (a antiga e colonial Fernando Poo que lembrarán os moi vellos).\nAnnobón foi descuberta a mediados do s.XV por navegantes portugueses. Era unha illa deshabitada, pero durante séculos foi utilizada como campo base onde acinaban aos africanos capturados para seren vendidos como escravos en América. Os dous mil e pico habitantes de Annobón son descendentes daqueles escravos, maioritariamente de orixe angolana. Como toda Guinea Ecuatorial, e as súas illas, foi colonia española, o idioma que alí falan é o español, pero tamén o portugués e o autóctono, o Fá d’Ambô, unha lingua africana mesturada co portugués.\nBenita Sampedro e Juan Luís Escudero\nTiven a oportunidade de ver o documental grazas á invitación que me trasladou Benita Sampedro, veciña da costa norte da Ría de Arousa e profesora na Universidade de Hofstra, New York, especialista en colonialismo. Ela presentou o documental e moderou o debate, acompañada polo profesor José Luís Escudero Fernández. Cheo absoluto na sala NUMAX de Santiago.\nDiante do esquecemento mediático, da ignorancia e da despreocupación social, so este tipo de actividades aportan esperanza. Grazas por facerme partícipe.\nTags: Annobón, Benita Sampedro, El escritor de un país sin librerías, Fá d'Ambô, Hofstra University, José Luís Escudero Fernández, Juan Tomás Ávila Laurel, Marc Serena, Pemón Bouzas\nbenita Posted 31/12/2019 6:55 pm\nGrazas a ti por escribires sobre isto, para axudar a visibilizar, entre todos, somos maís,


Brabádegos: Derrubando valos, mirando as estrelas\nDerrubando valos, mirando as estrelas\nComezamos o curso cheos de enerxías renovadas despois dun merecido descanso, con ganas de ler mil follas coa chegada do outono, de inzar de castañas os soutos todos. E para comezar un novo andazo de palabras escollemos unha obra de Xerais, O valo, obra gañadora do IX Premio Manuel María de Literatura Dramática infantil 2016, de Carlos Labraña e ilustrado por Nuria Díaz. Forma parte dos textos teatrais máis representativos da Biblioteca Dramática Galega e coedítase coa Axencia Galega das Industrias Culturais, a Consellería de Cultura, Educación e Ordenación Universitaria.\nO valo é unha obra de teatro ideal para fomentar o gusto polo teatro e pensada para representar, ideal para fomentar a dicción na aula, a autonomía persoal e a oralidade. Desde o punta de vista do contido está protagonizada por dous personaxes únicos Soldadiño e Sahara e é unha homenaxe a todas as nenas e nenos vítimas dos desprazamentos causados polas guerras, guerras como a de Siria e as inxustizas daqueles lugares onde os nenos e as nenas medran sendo soldados. Non desvelaremos máis do argumento pero é especialmente útil desde o punto de vista temático para explicar as guerras, as súas causas, para sensibilizármonos contra os conflitos, para abrir as nosas mentes. Tamén é especialmente útil para traballármonos temas secundarios non menos importantes como a literatura de transmisión oral, a diversidade, a tolerancia, as linguas do mundo, as estrelas e as constelacións, a necesidade de practicar a empatía e a realidade social e de crise que nos toca vivir acotío.\nAs ilustracións de Nuria Díaz contribúen especialmente a completar a fermosura desta obra, o seu traballo é area no deserto e constelación na noite. A dozura das palabras da cativa e a delicadeza están perfectamente conseguidas a través dos tecidos, dos vermellos, do gris e dos ocres.\nÉ sen dúbida unha obra recomendada para a escola, representable sen gasto, para fomentar e traballar o discurso e para saltar valados que nos dividen absurdamente.\nRecomendación do souto\nPublicada por Brabádegos à(s) 11:11


O Concello destinará 2,1 millóns de euros para cubrir o servizo de axuda no fogar no período 2022-2024 - Novas Betanzos\nInicio Sociedade O Concello destinará 2,1 millóns de euros para cubrir o servizo...\n“Non podemos andar cos prazos xustos nun servizo tan sensible como o de axuda a domicilio, por iso é polo que o Concello desde xa traballe na contratación dun novo servizo de dous anos de duración, prorrogables a outros dous, aínda que o actual contrato finaliza o 31 de marzo de 2022”. Con estas palabras, a alcaldesa, María Barral, referiuse á aprobación por parte do Pleno dos pregos de contratación do servizo así como o feito de sacalo a contratación. O orzamento sitúase nos 2.152.737 euros, é dicir, 1.076.368 euros por ano coa posibilidade de prorrogalo dous anos máis. O financiamento deste gasto provén en case un 60% de fondos municipais, un 6% das achegas das persoas usuarias e o resto da axuda da administración autonómica.\nNestes momentos a través do Servizo de Axuda no Fogar aténdense a unhas 85 persoas. De maneira particular, o servizo atende a persoas maiores con déficits de autonomía, especialmente cando carecen de apoio persoal na súa contorna inmediata.\nNo servizo de axuda no fogar, de conformidade coa valoración técnica realizada en cada caso, préstase en diferentes tipos de actuacións como atencións de carácter persoal na realización das actividades básicas da vida diaria no propio domicilio. Atención das necesidades de carácter doméstico e da vivenda que inciden e axuden na mellora da contorna da persoas usuarias e da súa familia. Se é o caso, determinadas tarefas domésticas, como lavandaría.\nPor outra banda, o Pleno aprobou tamén a modificación dun suplemento de crédito financiado con remanente líquido de Tesouraría para gastos xerais que incluirá unha previsión de gasto de 77.912 euros para facer fronte a unha posible indemnización polo restablecemento do equilibrio económico da piscina municipal correspondente ao segundo semestre de 2020 e os efectos derivados da Covid-19.\nNo entanto, aínda está por determinar o importe e o dereito mediante o correspondente expediente, aínda que, resulta necesario para os servizos técnicos municipais reservar xa esta partida para afrontar o pago no caso de que quede acreditada a indemnización. Sería a segunda achega municipal, despois de xa facer fronte o Concello a outros 43.258 euros polo mesmo concepto de afectación que tivo no desenvolvemento da actividade das instalacións a situación da Covid.\nOs servizos xurídicos municipais, con base ao Real Decreto 8/2020, e tendo en conta que as instalacións tiveron que estar pechadas, volverán analizar a reclamación da concesionario para ese segundo semestre de 2020 e concretar se o Concello debe facer fronte a un reequilibrio económico, é dicir, a compensar a perda de ingresos ante o incremento dos custos soportados, entre os que se atopan os posibles gastos adicionais salariais por un montante total que agora reserva de 77.912 euros.\nA situación pandémica e os problemas á hora de realizar con normalidade a actividade nas instalacións municipais causou importantes problemas de xestión que tiveron unha afectación directa nos traballadores da empresa. “Á empresa, por lei, correspóndelle unha compensación económica, e esperamos que sirva para mellorar a situación dos seus traballadores e traballadoras que, segundo trasladaron directamente á alcaldía, están a padecer problemas”.\nAs restricións pola Covid coa consecuente redución de actividades unido a unha importante redución de abonados fai que a xestión das instalacións pase por un momento complicado “algo que é xeral, non só en Betanzos senón noutras cidades” polo que “esperamos que aos poucos as condicións melloren en paralelo á mellora de datos da pandemia e que pronto se chegue a unha nova normalidade tamén no día a día da piscina e o ximnasio”.\nArtigo anteriorO Concello reserva arredor de 78 000 euros para facer fronte a unha segunda indemnización á concesionaria da piscina pola Covid-19\nSeguinte artigoO monólogo “Chistes que foron contos” de Avelino González este sábado 27 de novembro na Aula Municipal de Cultura Xulio Cuns


Alén dos Sonhos: Érasa unha vez...\nÉrasa unha vez...\nÉrase unha vez un castelo sito no alto dunha lomba, nel viviran grandes reis coma Alfonso X "El Sabio" e fora testemuña do paso dos tempos dende o s.XII no que fora mandado construir... Pero os anos non pasan en balde, nin tan sequera para os edificios máis resistentes, aqueles que sirven para a defensa militar. A comezos do s XX veuse no abandono. As xentes do lugar decidiron que estaban fartos de ver como o que debería ser o emblema do seu pobo, Maceda, e de toda Galicia, descansaba na ruina, polo que nos anos noventa o concello adquiriuno. Decidiron que a mellor maneira de que a xente o vise era facendo un Hotel-Monumento, e así se fixo. o concello decidiu que non era capáz de xestionalo, polo que se decidiu que fose un particular o que o rexenta.\nPor outra banda érase unha vez un home con un soño. Un home con amistades nas "altas esferas" que se relacionaba co entorno político-caciquil dunha provincia do rural galego. O soño deste home, o Sr. Palomanes, era vivir nun castelo como aqueles reis e nobres da Idade Media.\nNo momento no que estas historias se xuntan, nace outra menos bonita. A historia dun pobo que ve como un particular que prometera explotar o castelo, permitindo o acceso a el dos visitantes e dos veciños, que recordemos que son os posuidores, agora emprega o castelo como a súa mansión. Non importaban as datas do ano, sempre que alguén chamaba para reservar unha habitación, o hotel estaba aos topes; sempre que alguén pretendia dar unha comida no castelo, este tiña os seus restaurantes ocupados, o mesmo pasaba coa xente que o pretendia visitar, sempre chegaba cando o horario de visitas rematara... O certo é que os veciños estaban algo mosqueados, porque nunca habia movemento, pero sempre estaba ocupado...\nAfortunadamente os tempos cambiaron e agora o pobo si ten dereito a esixir o que lles pertence. Tras o cambio de alcalde da vila, o concello decidiu retirarlle a concesión a este "cabaleiro" por motivos máis que aparentes. O pasado luns 15 de outubro ás dez da mañá presentaronse nas portas do castelo o secretario do concello, o alcalde, así coma a policía local para dar fé do inventario de bens e proceder á entrega de chaves. A resposta do virtual posuidor do castelo foi que non lles ia abrir a porta. Este feito obrigou ás forzas da lei a facer garda diante da porta do castelo á espera de recibir ordes do xuíz para entrar pola forza, pero claro, como xa non vivimos unha época de basalos e señores, o Sr. Palomanes tivo que saír para ir ao curro coma o resto de mortales, sen se decatar de que cando tentase volver a entrar a Policía local non llo permitiría, polo que deixou dentro encerrada á súa pobre nai.\nNestes intres continua o encerro da señora, mentes o seu fillo non cede á entrega de chaves. Por outra banda Patrimonio está a tramitar o que vai ser unha multa millonaria por diferentes actuacións ilegais dentro do castelo!\nsábado, 27 de octubre de 2007 | Publicado por NinGhEn O 10/27/2007 03:56:00 p. m.\nEtiquetas: politica, reflexions\nEste blog estase a converter nun sitio moi bonito, de moita reflexion!!!!GUSTAME!!!\nInternet para os internautas...o castela pra os macedans!!!!!\nA seguir esi!!\nXa sei quen vai pagar unhas cerveciñas (ben frías) o dia que os Macedanos espeten a bandeira dentro do castelo!!!\nMira como pasan os anos por riba das pedras e sen embargo semella que algún inda se quedou ancorado en épocas pasadas...\nO patrimonio debe ser para os seus donos, aqueles que día a día coa súa vida escriben a historia da vila.


Méndez Ferrín e Atxaga, nos encontros literarios do Liceo de Ourense\nInicio/Cultura/Méndez Ferrín e Atxaga, nos encontros literarios do Liceo de Ourense\nOs escritores darán sendas conferencias os dias 5 e 6 de novembro\nJosé Luis Troitiña, Manuel Baltar, Javier Casares e José María Faílde, na presentación dos encontros.\nOs escritores Xosé Luís Méndez Ferrín (Ourense, 1938) e Bernardo Atxaga (Guipúzkoa, 1951) serán os protagonistas da XXIV edición dos encontros literarios do Liceo de Ourense, que se celebrarán os días 5 e 6 de novembro ás 20:30h. no Salón Nobre do Liceo.\nA primeira das conferencias, o día 5 correrá por conta de Bernardo Atxaga que abordará na súa traxectoria litearia. A segunda, o día 6, correrá por conta de Méndez Ferrín que escritor ourensán que abordará a vida do Padre Feijoo nos 250 anos do seu pasamento.\nE xa o venres 7 de novembro, o Liceo de Ourense acollerá a partires das 21:30h. unha cea-concerto coa actuación estelar de María do Ceo.\nO acto de presentación das xornadas tiña lugar na mañá do 3 de novembro no Centro Cultural “Marcos Valcárcel”, coa presenza do presidente da Deputación de Ourense, Manuel Baltar, do presidente do Liceo, Javier Casares, do xerente do Liceo, José Luis Troitiña, e do director de Planificación do Campus de Ourense, José María Faílde.\nLiceo Mendez Ferrín noticias Ourense presentación Valdeorras\nPreto de 900 persoas no Quiroga Trail Challenge 2020\nA Xunta declarará BIC o abrigo rochoso coas pinturas esquemáticas de Casaio\nO concurso fotográfico “Olladas de igualdade”, convocado polo Concello da Rúa, chega á V edición\nO BNG da Rúa critica a convocatoria de Plenos e Comisións en horario laboral, por parte do equipo de Goberno\nCuarto posto para Leo Pérez na súa estrea como alevín no Campionato de Karting de Castela e León\nMúsica e exposicións, tamén no Entroido de Viana do Bolo\nMake Martes de Entrudio great again!\nO proxecto EmprendOU preséntase en Vilariño de Conso


Amador Lorenzo - Wikipedia, a enciclopedia libre\nAmador Lorenzo Lemos, nado en Bueu o 29 de setembro de 1954, é un ex futbolista galego que xogaba de gardameta, coñecido deportivamente como Amador.\n29 de setembro de 1954 (65 anos)\n4.1 Campionatos estatais\nComezou no Atlético Pontevedrés, filial do Pontevedra CF, e chegou a xogar en segunda división co primeiro equipo. Na tempada 1974/75 pasou ás categorías inferiores do Real Madrid, xogando no filial, o Castilla CF, e na tempada 1976/77 pasou ao primeiro equipo madridista como terceiro porteiro.\nDebutou en primeira división o 6 de novembro de 1977 por mor das lesións de Mariano García Remón e do ourensán Miguel Ángel, nun partido no Estadio Santiago Bernabéu ante o Valencia CF. O seu equipo, adestrado por Luis Molowny, gañou 1-0. Ese foi o único partido que xogou na tempada, e no verán foi traspasado ao Hércules CF.\nNo equipo alacantino xogou dúas tempadas a un bo nivel, o que lle abriu as portas da selección B de España e do FC Barcelona. Porén, no equipo catalán non logrou acadar a titularidade, sendo suplente de Pedro María Artola primeiro e de Urruti despois. En total, participou en oito partidos de liga en seis tempadas como azulgrana, mais acumulou numerosos títulos: unha liga, dúas Copas do Rei, dúas Copas da Liga, unha Supercopa de España, unha Recopa de Europa e un subcampionato da Copa de Europa en 1986. Tralo fracaso desta final continental ante o Steaua de Bucarest, deixou Barcelona e fichou polo Real Murcia.\nDurante tres anos foi o gardameta titular deste equipo en primeira división. Tralo descenso do Murcia na tempada 1988/89, decidiu colgar as luvas.\nTrala súa retirada regresou a Galiza, desde onde colabora co corpo técnico do FC Barcelona como observador de novas promesas.\nFoi internacional coas seleccións sub-18 e sub-23 de España. Coa primeira gañou a medalla de bronce na Eurocopa da súa categoría, disputada en 1972. En 1980 foi convocado en varias ocasións polaa Selección B de España, chegando a disputar con esta un partido internacional.\nPontevedra CF 1972-1975\nCastilla CF 1975-1976\nReal Madrid 1976-1978\nHércules CF 1978-1980\nFC Barcelona 1980-1986\nReal Murcia 1986-1989\nLiga Real Madrid CF 1978\nCopa do Rei FC Barcelona 1981\nCopa da Liga FC Barcelona 1983\nCopa do Rei FC Barcelona 1983\nSupercopa de España FC Barcelona 1983\nLiga FC Barcelona 1985\nCopa da Liga FC Barcelona 1986\nRecopa de Europa FC Barcelona 1982\n↑ "Lo normal es que no juegue el domingo", entrevista en ABC, 10 de novembro de 1977 (en castelán)\n↑ "Amador aún no ha perdido la esperanza de ser el guardameta titular del Barcelona", artigo en La Vanguardia, 26 de xaneiro de 1985 (en castelán).\nMartialay, F. (2007): Todo sobre todas las selecciones. ISBN 84-935390-2-3\nTraído desde "https://gl.wikipedia.org/w/index.php?title=Amador_Lorenzo&oldid=4157548"\nÚltima edición o 15 de xaneiro de 2017 ás 23:41


NOVA CONVOCATORIA DE AXUDAS DO GALP GOLFO ÁRTABRO NORTE PARA PROXECTOS DO SECTOR PESQUEIRO\nEste pasado mércores 19 de febreiro, o GALP, Golfo Ártabro Norte, do que o Alcalde de Paderne é Vicepresidente, fixo público o programa de axudas dirixido ás entidades empresariais da zona costeira.\nO principal obxectivo da reunión foi o de informar e prestar asesoramento directo sobre este programa de axudas tan importantes para a zona.\nOs asistentes recibiron explicacións con exemplos de proxectos impulsados noutras zonas costeiras; tamén se resolveron dúbidas sobre a presentación das solicitudes de axuda, apoiándose nun modelo de proxecto que podería presentarse na convocatoria.\nCentrouse a atención na necesidade de realizar investimentos vinculados á promoción do sector pesqueiro, tanto no que respecta á valorización dos produtos, como no relacionado coas melloras do sector. Neste sentido, reforzouse a necesidade de que as empresas da zona vinculen os seus proxectos con este obxectivo, xa que é o que ten a maior dotación orzamentaria, preto de 700.000 euros.\nAlgunhas das persoas que asistiron teñen pensado presentar proxectos nesta convocatoria de axudas; son proxectos relacionados coa loxística dos produtos pesqueiros, promovidos por empresariado do sector.\nPara calquera aclaración ou dúbida relacionada co programa de axudas o GALP está a disposición das persoas interesadas, nas súas oficinas da Rúa do Curro en Miño, na Casa do Pescador. Lembrouse que é moi importante ter en consideración que a presentación de solicitudes ao programa de axudas finaliza o día 1 de marzo.\nPara máis datos sobre os proxectos, poden consultar a páxina web https://galp.xunta.gal ou no blog https://galpgolfoartabronorte.blogspot.com/


A asociación ACADAR promoveu o emprego de 57 mulleres con discapacidade en 2020 - Comarcas na Rede\nHomeÉ NoticiaA asociación ACADAR promoveu o emprego de 57 mulleres con discapacidade en...\nO ‘Programa de Empoderamento e Activación para o Emprego’ de mulleres con discapacidade redobrou os seus esforzos para proporcionar atención telemática e presencial ás mulleres con discapacidade.\nEste programa da Confederación Española de Personas con Discapacidad Física y Orgánica (COCEMFE) promóvese en colaboración co programa Incorpora da Fundación ”la Caixa” e desenvólvese en Galicia por ACADAR, como entidade membro de COCEMFE. Adaptado á situación da pandemia, o programa seguiu prestando apoio telemático e presencial, co obxectivo de contribuír ao empoderamento das mulleres con discapacidade como proceso que fomenta a súa autonomía social e económica e que serve como motor para a activación para o emprego naquelas mulleres en desemprego de longa duración e/ou en situación de maior vulnerabilidade.\nPara iso, fíxose fincapé en dar resposta ás necesidades das mulleres con discapacidade atendidas, a través de accións como o reforzo dos recursos tecnolóxicos do persoal técnico e a implantación de medidas extraordinarias para a adaptación dos servizos, garantindo a seguridade e a atención e posibilitando a atención presencial.\nAsí mesmo, adoptáronse medidas dirixidas a facer fronte ao incremento da fenda dixital nas mulleres participantes no programa, tras constatar que máis do 38% das mesmas vira limitado en maior medida o acceso e o uso de recursos tecnolóxicos nesta situación de pandemia, afectándolles, sobre todo, a circunstancia como a participación en actividades online.\n“Dende COCEMFE estamos traballando co máximo esforzo para que, a pesar da COVID-19, non se vexan obstaculizados os obxectivos a favor da igualdade entre homes e mulleres e a inclusión das persoas con discapacidade, a defensa dos dereitos das mulleres e nenas con discapacidade, sensibilización a entidades sociais e cidadanía, promoción do coñecemento, mellora da empregabilidade, impulso do empoderamento, sororidade e asociacionismo ou a erradicación da violencia machista”, destaca a secretaría de Muller e Igualdade de COCEMFE, Encarnación Rodríguez.\nPola súa banda, Marta Valencia, secretaria de Organización de COCEMFE, destaca que “dende o inicio da pandemia comprobouse a importancia da detección precoz das necesidades, de prestar apoio psicosocial nas situacións de maior vulnerabilidade e de aumentar a interlocución cos organismos competentes en materia de atención sociosanitaria”.\nEste programa forma parte do compromiso de ACADAR co cumprimento da Axenda 2030, concretamente co Obxectivo de Desenvolvemento Sustentable de igualdade de xénero (ODS 5), para o cal é imprescindible rematar coa discriminación e a vulneración de dereitos sociais, económicos, civís e políticos ás que se enfrontan as mulleres e nenas con discapacidade.\nDurante 2021, o ‘Programa de Empoderamento e Activación para o Emprego’ continúa desenvolvéndose en Vigo, onde se prevé atender 85 mulleres con discapacidade. As persoas interesadas en participar poden poñerse en contacto con Cruz Refojos, a través do correo igualdad.galicia@cocemfe.es ou no teléfono 664.068.185.


Día de Rosalía de Castro. - Concello de Marín\nEstá en:Inicio»Concellerias»Cultura, festas e dinamización»Día de Rosalía de Castro.\nO Concello de Marín, a través das concellerías de Cultura e Educación, sumánse a Asociación de Escritoras e Escritores en Lingua Galega (AELG) para conmemorar un ano máis o Día de Rosalía de Castro.\nO 24 de febreiro, fixado no Calendario do Libro e da Lectura como aniversario do nacemento da autora, propónse á cidadanía que agasalle un libro en galego e unha flor, alén doutras accións que contaron con grande aceptación e impulso por parte da sociedade, e moi especialmente polo sector educativo.\nPor iso, para expandir o poder da súa palabra entre a xente nova, o Concello de Marín, e a AELG convidou a celebrar o Día de Rosalía de Castro aos centros de ensino con estas accións colectivas de difusión da súa obra:\nPropoñendo envío masivo e simultáneo dun verso de Rosalía desde os terminais móbiles do alumnado e do profesorado dos centros, baixo a etiqueta #mobilizarosalía. O verso, do poema IV de Cantares gallegos (parte da estrofa 13) é o seguinte:\nEsta acción podería realizarse, con autorización previa da dirección do centro e supervisión das/os docentes, durante un período concreto de clase ou no período de recreo.\nO Concello de Marín e a AELG propoñeron a elaboración e envío dunha postal cun deseño alusivo ao Día de Rosalía, e cun verso ou estrofa que actúe de estímulo creativo para que rapazas e rapaces realicen un debuxo en torno á figura de Rosalía de Castro. Convidamos a que este traballo se realice na semana previa ao 24 de febreiro, para que ese día concreto se proceda desde os centros a un envío das postais aos enderezos das familias do alumnado, como agasallo rosaliano personalizado pola rapazada. Como texto propoñemos a seguinte estrofa de “Alborada”, tamén deCantares gallegos:\nDesde o Concello de Marín e a AELG, convidouse á comunidade educativa a que se implicara de forma activa nesta festa que celebra o nome e a obra da poeta maior de Galicia, chave mestra da nosa literatura e da nosa conciencia como pobo.


Os Arquiteutis son xigantes criaturas dos mares. Poden coller ós seus opoñentes con fortes tentáculos, ou cuspirlles velenosa tinta negra dende a distancia. O mellor xeito de sobrevivir a un encontro cun destes monstros é quedar na terra.\nNotas Especiais: The victims of this unit's poison will continually take damage until they can be cured in town or by a unit which cures. Os ataques de enxame desta unidade vólvense menos mortíferos cando os seus membros están feridos.\nAvanza dende: Young Cuttle Fish\nIDEoS Cuttle Fish\nHabilidades: tentáculoimpacto3 - 10corpo a corpoenxametintaperforación6 - 2a distanciapoison\nColonia de cogomelos320%


O Porriño habilita unha axuda extraordinaria de emerxencia social para as familias con menos recursos - Comarcas na Rede\nHomeLouriñaO PorriñoO Porriño habilita unha axuda extraordinaria de emerxencia social para as familias...\nO Concello do Porriño vén de habilitar unha partida orzamentaria de 20.000 euros, mediante crédito extraordinario, para que ás familias con menos recursos e as persoas con dificultades económicas poidan abastecerse de alimentos frescos e produtos de primeira necesidade. Tratase de unha acción extraordinaria motivada polo actual estado de alarma pola pandemia do coronavirus e que complementa á axuda periódica que distribue o Banco de Alimentos ‘SOS Porriño’.\nCoa achega deses 20.000 euros estableceuse un contrato cun supermercado local da rúa Ramón Gónzalez para que as persoas e familias con menos recursos poidan aprovisionarse de produtos de primeira necesidade. As súas compras vanse descontando desa cantidade de 20.000 €.\nAs e os técnicos de Servizos Sociais valoran cada caso en función de que se trate dun solicitante individual ou familiar, número de membros, se hai menores, parados de longa duración ou persoas dependentes. En función de distintos báremos asignaselles unha coantía semanal por cuxo importe poderán realizar a súa compra. Tamén están tipificados os produtos e alimentos que poderán adquirir.


Concursos de fotografía antiga e microrrelatos en Castroverde, con máis de 1.000 euros en premios - LUGOXA\nO Concello de Castroverde vén de convocar dous concursos: un de fotografías antigas e outro de microrrelatos. Repartiranse máis de mil euros en premios, que deberán gastarse en establecementos comerciais do municipio.\nCONCURSO DE FOTOGRAFÍAS ANTIGAS\nNo I Concurso de fotografías antigas pode participar calquera persoa maior de idade con imaxes tomadas nalgún lugar de Castroverde antes do ano 1970. Poden ser tanto fotos familiares como de eventos sociais, deportivos ou de paisaxes.\nAs imaxes poderán enviarse ao correo info@concellodecastroverde.com ou entregalas nas oficinas municipais de Castroverde ata o 29 de abril. Cada unha delas irá acompañada dun breve escrito con información sobre a mesma, así como a data e o lugar onde foi feita. Poden presentarse en formato físico ou dixital, e están prohibidas as fotomontaxes.\nO certame terá tres gañadores, que recibirán 200, 150 e 100 euros respectivamente. O premio terá que gastarse en calquera dos establecementos comerciais do municipio entre os días 10 de maio e 10 de xuño, o que deberá xustificarse presentando nas oficinas municipais os tiques ou facturas correspondentes.\nO xurado, composto por expertos na materia, valorarán de xeito especial a información etnográfica e histórica das fotografías. Os gañadores daranse a coñecer o 10 de maio.\nCoa convocatoria deste certame, o Concello de Castroverde pretende “reconstruír fotograficamente” a historia do municipio e difundir a súa “riqueza cultura, social, monumental e paisaxística”, ao tempo que favorecen a creación dun banco de imaxes antigas para posibles exposicións ou actuacións futuras.\nPor outra banda, o Concello convoca tamén un concurso de microrrelatos que ten como temática os estereotipos de xénero. Este certame diríxese a persoas de entre 15 e 45 anos, que deberán presentar un texto orixinal, en lingua galega, cunha extensión mínima de 100 palabras e máxima de 150.\nOs textos poden enviarse, desde o 29 de marzo ao 29 de abril, ao enderezo electrónico microrrelatos.castroverde@gmail.com. Enviaranse dous documentos, un co propio texto e outro cos datos do autor ou autora.\nOs participantes deben escoller unha das catro frases propostas polos organizadores, á que deben facer referencia, directa ou indirecta, no seu escrito. As opción son ‘A muller ten que ser nai para estar realizada’, ‘Os homes son máis razón e as mulleres máis emoción’, ‘A cor rosa é para as nenas e a cor azul para os nenos’ e ‘Detrás dun gran home hai sempre unha gran muller’.\nO concurso terá tres gañadores que recibirán premios de 400, 200 e 100 euros para gastar tamén en establecementos do municipio. Entre todos os participantes sortearase ademais unha tablet.\nOs textos premiados publicaranse na páxina web do Concello de Castroverde que, con esta iniciativa, pretende chamar á reflexión sobre os estereotipos de xénero e os valores que se transmiten de xeito inconsciente, así como promover o uso da linguaxe non discriminatoria.\nAs bases e toda a información destes dous concursos poden consultarse xa na páxina web do Concello de Castroverde e na súa páxina oficial de facebook.


Bulletstorm e Yakuza Kiwami son os xogos de PS4 que achega PS Plus en novembro - Código Cero - Diario Tecnolóxico de Galicia\nBulletstorm e Yakuza Kiwami son os xogos de PS4 que achega PS Plus en novembro\nA magnífica selección de Xogos con Gold que Microsoft ofrecerá en novembro non semella ter sido incentivo dabondo para que Sony ofreza títulos de peso a través de PlayStation Plus, cun mes de novembro bastante esquecible pese á proximidade da campaña de Nadal (cando normalmente reforzan esta selección para animar aos futuros subscritores a pagar a cota correspondente para os vindeiros meses).\nO xogo para PlayStation 4 máis importante no PS Plus de novembro sería Yakuza Kiwami, un remake da primeira entrega da saga Yakuza, que só ten sentido como un xeito de introducirse nesta serie de xogos que mesturan drama, suspense, simulación social e acción de tipo arcade.\nPara un público máis amplo chegaría o xogo de acción en primeira persoa Bulletstorm: Full Clip Edition, que como principal baza ten o só ter ano e medio, pero que paso totalmente desapercibido entre o catálogo de PS4, polo que non parece que vaia espertar especial interese.\nCompletará a oferta de xogos para PS4 un título cortesía de PlayStation Talents, Flynn & Freckles¸ unha aventura de corte clásico con quebracabezas e exploración, que pode resultar un entretemento aceptable, aínda que sobre dicir que estamos ante un título independente que nos seus apartados técnico e artístico semella sacado do catálogo da primeira PlayStation en vez da consola de sobremesa actual.\nOs xogos de PS3 de novembro serían auténticos descoñecidos, Arkedo Series e Jackbox Party Pack 2; mentres que os títulos de PS Vita, Burly Men At Sea e Roundabout, destacan por poder xogarse ambos en PS4.


O Magosto Que ben saben , que ben saben as castañas do magosto. Que ben saben, que ben saben cando non teñen chamosco. Temos a barriga chea pois comemos un montón, temos a barriga chea pois comemos un montón. Agora imos xogar os trompos pra facer a dixestión, agora imos xogar os trompos para facer a dixestión.\nO Magosto, designa unha celebración festiva e popular, tradicional en toda Galicia, organizada en torno á recollida das castañas.\nO Magosto consiste en realizar varias fogueiras. Unha vez que están as ascuas, colócase sobre elas algo metálico con varios buracos e aí e onde se poñen as castañas pra asar. Aínda que na maioría dos lugares tíranse directamente ás ascuas pra que se fagan.\nAntigamente o magosto, era unha forma de agradecemento pola colleita que se recibía ese ano.\nEn Galicia tamén se celebraba no atrio da igrexa ou na encrucillada do pobo, ao pé dun cruceiro. O día 1 de novembro, os celtas tranquilizaban os poderes do outro mundo e propiciaban a abundancia das colleitas coa celebración da festa Samahain. Pra uns era o comezo do inverno e pra outros, o final do verán.\nCantigas Acabáronse as vendimas e veñen as esfolladas, paa comer coas mozas catro castañas asadas. Con castañas asadas foxe o friíño, con pescada e sal presa no hai ruín viño. Non chas quero, non chas quero, castañas do teu magosto non chas quero, non chas quero, que me cheiran ó chamosco.\nRefráns -As castañas do castiñeiro hainas que asar no asadeiro. -Castañas, noces e viño fan a ledicia de san Martiño. -Fíxate nas castañas asadas, que se estoupan sairanche á cara. -Se o mes de agosto vén claro, bo magosto e bo nabo; se vén nubrado, poucas castañas e nabos furados.\nFIN By: Melody Imaxes de: Google Colaboración: Mamá\nby Escola-de-Ismail | Modified: 5 years ago\nTags: tic medio celebraciones


A Policía Local lanza un vídeo de alento e de agradecemento á cidadanía\nA Policía Local de Santiago acaba de lanzar un vídeo dando ánimos á cidadanía nestes momentos de crise sanitaria. O vídeo serve tamén de agradecemento á veciñanza de Compostela polo seu comportamento durante o estado de alarma.\nA redución do tráfico na cidade alcanzou case o 80% este pasado luns\nO concelleiro de Mobilidade e Seguridade Cidadá, Gonzalo Muíños, vén de "valorar e agradecer" o comportamento que está tendo a cidadanía no cumprimento das medidas de confinamento do estado de alarma. Unha cifra que constata este cumprimento é a redución do tráfico, que este luns 31 alcanzou un 78%.\nDende o pasado 16 de marzo e ata onte luns, a Policía Local realizou 53 propostas de sanción por incumprimento das condicións de mobilidade establecidas polo Real Decreto 463/2020, polo que se establece o estado de alarma. Estas persoas sancionadas enfróntanse a multas que van dende os 601 aos 30.000 euros, por infraccións graves da Lei de Seguridade Cidadá.


"Doctor a miña filla torce un ollo" | Medicina familiar. Semergen | Century\n“Doctor a miña filla torce un ollo” | Medicina familiar. Semergen\nNena de 4 anos que trae á súa nai porque notou que de cando en vez desvía o ollo esquerdo por algún tempo, mirando cara arriba, especialmente cando Está canso, recuperando o aliñamento cando se debuxa a atención. Os seus pais fixeron unha vitoria ao ollo esquerdo moito. Na pescudas, detéctase unha agudeza visual de unidade en ambos os ollos, unha proba de proba de portada para a cerca normal e só cando se fai a unha distancia superior a 5M obsérvase unha desviación no ollo esquerdo. Cando a moza pídese que mire cara arriba, tamén vemos a imaxe (figs 1a e b). A exploración do poste anterior eo fondo do ollo era normal.\na) O aspecto normal. B) Estrabismo diverxente.\nfoi diagnosticado co paciente de estrabismus divergente intermitente, calma aos pais, explicando as posibles evolucións da pintura e os controis periódicos están programados na nosa consulta e na consulta da Oftalmoloxía .\nDivergente ou Extrop Strabismus defínese a unha alteración do equilibrio oculomotor caracterizado pola desviación dun dos eixes oculares. A súa frecuencia é menor que a de endotropía: unha de 4-5 pacientes con un accidente vascular cerebral1. O estrabismo divergente adoita ter un bo pronóstico sensorial, porque raramente presenta a Ambilópia e ten unha corrección cirúrxica fácil.\nOs movementos dos ollos están coordinados para que cando estean fixados nun obxecto, a súa imaxe cae nos puntos correspondentes de ambas retinas. Estas imaxes combinan para que o cerebro interprésas como un. Isto chámase visión binocular. Cando os dous ollos non miran a mesma dirección, o neno aprende a suprimir os impulsos visuais do ollo desviado. Isto produce un deterioro da agudeza visual do ollo estábico (ambliopía ou vagamente). Polo tanto, as placas de estrabismo diferentes problemas:\nperda de visión binocular\nambliopia ou vagamente vaga\nAparencia estética desfavorable\nAs alteracións anatómicas producidas por Strabismus pódense corrixir a calquera idade, con todo, xa que a Acuity Visual está desenvolvida no primeiro Anos de vida, as alteracións funcionais derivadas do estrabismo só poden ser tratadas no momento do desenvolvemento ou a plasticidade visual, cos resultados que son mellores o máis axiña posible, o diagnóstico precoz é fundamental.\ndurante os 6 primeiros Meses de vida, o estrabismo intermitente non debe considerarse patolóxico. Se o estrabismo constante debe considerarse patolóxico. A partir de 6 meses, calquera desviación é patolóxica.\nNo noso contorno, a exotropia primaria é menos frecuente que a endotropia. En 85% dos casos son inicio tardío intermitente Forms2. Debido a este inicio tardío e cando intermitentemente non adoitan ter defectos na refracción, nin a ambliopia existente.\nAntes de que os pais que referen a sospeita de que o seu fillo “torce un ollo”, a probabilidade de que isto sexa así Isto é moi alto e debemos realizar as manobras necesarias para mostrar este desvío3.\nAs súas principais características clínicas son 3: nalgún momento non torcer, estar lonxe ou pechar, non amblyopy ou luz, máis da metade Comezar antes de 2 anos.\nnon presenta sintomatoloxía. A principal causa pola que os pais traen ao neno é porque aprecian unha desviación ocular, ás veces, en períodos de enfermidade. A desviación é xeralmente maior na visión distante. Tamén é común que os pais observen que o neno chama a ollo co sol. Moitos nenos de idade escolar refiren problemas no enfoque cando van de mirar a pizarra (visión distante) a notebook (preto de visión).\nCando o neno é explorado, non se detecta a exodación porque o exame é executar a pouca distancia. Ten que probar que o neno pareza e solucione para intentar facer unha estratexia diverxente, usando un xoguete que chama a súa atención. Aproveitando o momento en que fixen para realizar a proba de portada. Nos nenos máis vellos cubriremos a proba de lonxe e de cerca medindo o ángulo de desviación. Na proba de portada, cando o ollo fixador oclúdese, o descubrimento xira cara a dentro para configurar.\nEn todos os nenos, tamén estudaremos, a agudeza visual: en bebés e bebés adoita ser suficiente para comprobar o seguimento da luz. A partir de 4 anos, pódense usar as probas habituais (optotipos).\nTodos os nenos con sospeita de Strabismus divergente deben derivarse ao oftalmólogo. Na consulta de Ophtamology, a exploración co estudo de refracción, o poste anterior eo fondo de ollos4.\nOs estrabismos diverxentes intermitentes só requiren tratamento cirúrxico cando hai síntomas. Os exercicios dos ollos caeron en desuso. O tratamento médico está baseado en oclusións e a prescrición de cristais negativos en caso de nenos menores de 3 anos con malentendido de lonxe ou por casos que non realizan o tratamento oclusivo correctamente. A posibilidade de tratamento cirúrxico dos estrabismos intermitentes diverxentes é alta porque ao longo dos anos se deterioran sensualmente, perden a intermitición e fanse constantes. Non obstante, prefírese esperar despois de 4 anos porque se consolidan os aspectos sensoriais e a posibilidade de diminuír a amblópia.\nA nosa misión de atención primaria é informar aos pais que o tratamento do estrabismo é longo, pode durar anos. Debemos facer que os membros da familia entendan que a cirurxía non debe realizarse de inmediato e que será o oftalmólogo que indica se hai unha necesidade de cirurxía. Debemos informar a necesidade de ir a opinións de Oftalmoloxía de forma periódica e, nos poucos casos en que se indica a cirurxía para manter comentarios oftalmolóxicos porque incluso o estrabismo divergente interveu ten unha tendencia a recorrencia.


Europa Press 19 abril 2021 14:41 h.\nXornada de vacinación masiva en Alacante. EFE\nA crise económica preocupa xa ao 48 por cento, segundo o CIS\nNovamente aumenta o optimismo da poboación respecto da actual situación da pandemia. A porcentaxe de españois que cre que o peor pasou supera a barreira 50 por cento, un total de 8 puntos por encima do dato de marzo, e ata 36 puntos máis con respecto a febreiro, segundo mostra o barómetro de opinión realizado en marzo polo Centro de Investigacións Sociolóxicas (CIS).\nO dato contrasta cos que afirma que o peor está por chegar, que tamén baixan por segundo mes consecutivo; así, supón unha baixada de 2 puntos menos desde marzo (do 13,5% ao 11,2%). E cos que afirman que a situación xerada polo coronavirus en España atópase no peor momento, que baixa outros 2 puntos. Sendo a opinión referendada este mes polo 24,9 por cento, fronte ao 26,9 por cento que o opinou o pasado mes.\nA enquisa, que foi realizada entre o 5 e ao 14 de abril a 3.823 cidadáns, mostra que do mesmo xeito baixa a poboación que afirma que a crise do coronavirus preocúpalle moito, pasando do 52,5 por cento do pasado mes ao 48,7 por cento de abril. Así, sobe un punto aos que lles preocupa pouco (4,6%), e os que din que lles preocupa bastante (do 41,8% pasa ao 43,8% de abril).\nDo mesmo xeito baixa levemente a poboación preocupada polos efectos desta crise sobre a saúde (do 40% en marzo ao 38% en abril), e sobe un punto a preocupación polos efectos da crise sobre a economía e o emprego (do 23% ao 24,4%).\nVOLVEN BAIXAR OS QUE VEN A SÚA VIDA AFECTADA POLO COVID\nPreguntados por como lles está afectado á súa vida persoal, obsérvase unha baixada de cinco puntos con respecto ao pasado mes. Así, o 58 por cento afirma que todo o que sucede está a afectarlle moito ou bastante; á vez que sobe ao 16,4 por cento (2 punto máis que en marzo) ao que non lle está afectado nada ou case nada, e ata o 23 por cento os que din que lles está afectando algo (3 puntos máis).\nAo falar da vida social, seguen sendo máis os que din que lles está afectado moito ou bastante nas súas relacións aínda que baixa catro puntos este mes e ata seis con respecto a febreiro (do 75,2% ao 71,6%), mentres os que sinalan que non o están notando case nada ou nada son o 12,8 por cento e sitúase no 14 por cento os que o notan algo.\nEn canto a cales son os aspectos que máis lles afecta na vida persoal, por orde a poboación mantén o distanciamento cos seres queridos como principal aspecto (38,3%); as restricións e liberdade de movementos (35,8%); o illamento e o confinamento (16,9%); e séguenlle os cambios na vida cotiá (; o traballo ou economía persoal (); o l estado anímico negativo (ansiedade, tristeza...); o medo ao contaxio seu ou doutras persoas e polo cambio das condicións laborais.\nMANTENSE A POBOACIÓN QUE CONTACTA CON ASISTENCIA\nNovamente, ata un 26 por cento tivo que contactar cos servizos sanitarios por pensar que tiña síntomas relacionados co coronavirus ou por outras causas relacionadas co coronavirus; destes o 58 por cento contacto co seu médico de Atención Primaria, o 14% cun teléfono 900 que a comunidade puxo para este caso, e ata un 7,9 por cento co servizo de urxencias do Hospital.\nAo 78 por cento dos que acudiron a pedir asistencia realizóuselles a proba do coronavirus e, destes, só a un 34 por cento se lles diagnosticou o covid-19. é dicir, do total dos enquisados polo CIS un 7 por cento foi diagnosticado co coronavirus, deles ata o 10,2 por cento ingresou no hospital; un 63% tivo síntomas leves e o paso en casa e o 15,7 tivo síntomas importantes, pero non ingresou no hospital.


O futuro de Samil Redes - Faro de Vigo\nO futuro de Samil Redes\n25·06·14 | 08:52\nSamil é a nosa praia viguesa maior, un areal de máis de dous quilómetros que vai dende o Laxón até a Foz do Lagares, que é o mesmo ca dicir dende o Cabo do Mar até o Cabo da Vella. Situada nas parroquias de Alcabre e Navia, cuxa fronteira está na pedra do Sinal do rochedo ígneo das Queimadas, esta formidable franxa de area agoniza maltratada por un paseo de formigón, construído en tempos do franquista alcalde Rafael J. Portanet, que coutou a liberdade do traballo incansable da duna e a vida da súa flora intermareal. Dende as praias do Tombo (ou Chimpo) do Gato, tantas veces mal chamada "playa de la fuente", e da do Cocho das Dornas, Samil estrícase na praia da Argazada, bautizada nos setenta de forma pixoteira como "playa azul", e na praia do Tiro das Artes, onde en tempos daba a volta o tranvía, á altura do que foi o Balneario, testemuña silente das faenas pesqueiras que se facían naquel lugar desde o que os mariñeiros de baixura lanzaban as súas artes para logo recollelas polo arrastre dos seus brazos. Samil é dende hai un século o espazo preferido do lecer da veciñanza viguesa de todas as idades, atractivo e referencia dos que nos visitan, tamén espello do contraditorio desenvolvemento urbano vigués, dos erros colosais da desfeita de hai case cincuenta anos e das ansias de recuperación desta peza esencial do patrimonio natural de noso.\nFoi un estudo da Universidade de Vigo o que alertou sobre a destrución do areal de Samil, que nas últimas catro décadas perdeu máis do 50% da súa superficie, e sobre a necesidade dun plan urxente de recuperación das súas dunas e espazo intermareal. Así quedou recollido no Plan Xeral aprobado en 2008 (vixente) que contemplaba a desaparición do actual paseo, así como dos catro restaurantes e instalacións deportivas alí situadas. A este teor, o PXOM no marco dunha reordenación xeral de toda a zona de Samil, prevé, entre outras medidas, a redución a un camiño de servizo de oito metros de ancho da actual Avenida de Samil e o desprazamanto deste vial principal detrás do Hotel Samil. Unha actuación moi ambiciosa (e custosa) que permitiría o retranqueo do paseo urbano até o que hoxe é avenida e que, como xa sucedeu de forma moi exitosa na praia do Vao, facilitaría nuns anos a rexeneración da duna e a recuperación da flora intermareal autóctona. Porén, esta actuación rexeneradora, aprobada no PXOM, enmarcada dentro das actuacións do Ministerio de Medio Ambiente de recuperación das marxes da beiramar, semella que non é pola que aposta agora, inseridos na crise inmobiliaria, o equipo de goberno presidido polo alcalde Caballero.\nO futuro de Samil está en escoller entre un modelo de praia urbana, cada vez máis reducida e saturada de formigón e instalacións, ou recuperar as que sempre foron as maiores dunas viguesas. Acadar ambas as dúas cousas a un tempo, como pretende o actual equipo de goberno, sería o mesmo ca procurar a imposible cadratura do círculo. Xaora, a extraordinaria evolución da praia do Vao, cada ano máis ampla e cunha vexetación intermareal máis vizosa, na que a area remonta e a duna conseguiu colonizar un paseo de formigón e as instalacións deportivas de Leri, demostran que con vontade política a rexeneración é tecnicamente posible. É imprescindible, pois, abrir un amplo debate cidadán con todas as cartas sobre a mesa sobre cal debe ser o futuro do sistema dunar de Samil nos vindeiros cincuenta anos. Éche unha cuestión principal, está en xogo a supervivencia dunha das iconas e alfaias da nosa cidade de sal.


A revista Código Cero, especializada no eido das novas tecnoloxías, destaca no seu último número a aparencia e prestacións da web do Concello de Vigo. A publicación subliña a actualidade do deseño, o seu doado acceso e a abondosa información ofrecida.\nNo último mes, a web municipal rexistrou máis de 355.000 páxinas visitadas, sendo o especial sobre o desastre do “Prestige” o destino favorito dos internautas, seguido da información sobre urbanismo. Dentro das utilidades dispoñibles na web, a sección de postais viguesas foi a máis empregada, mentres que a normativa de alumeado foi a máis descargada.\nDende o comezo do seu funcionamento, o sitio configurouse como un portal institucional de servicios, tentando achegarlle a Administración local ao cidadán. Neste senso, a web esforzouse en implementar trámites en liña que conduzan á administración electrónica.


A Radio Galega celebra as Letras cunha escolma de podcasts dos nosos escolares - Código Cero - Diario Tecnolóxico de Galicia\nA Radio Galega celebra as Letras cunha escolma de podcasts dos nosos escolares\nxoves, 16 de maio do 2019 Fernando Sarasketa\nA Consellería de Educación vai celebrar a dupla festividade do 17 de maio (Día das Letras Galegas e Día de Internet) cunha iniciativa que colle de preto ambas temáticas a festexar: abórdaas directamente polo punto onde se tocan e conflúen. Trátase, máis en detalle, de emitir na Radio Galega os podcasts dos centros premiados no primeiro Concurso de Podcasts elaborados nas bibliotecas escolares (a través da súa participación no programa Radio na Biblio).\nSegundo informa Educación acerca do éxito do certame, recibíronse un total de 107 traballos procedentes de 64 centros, dos cales foron galardoados 8 nas diferentes modalidades: o CEIP Sáenz de Mazaricos (polo podcast O Mazarico), o CEIP de Carballedo de Cercedo-Cotobade (polo podcast A lenda de Florentina), o CEIP de Vilar de Barrio (polo rexistro sonoro A xanela cultural: Eespecial Letras Galegas), o CEIP Ramón de Valenzuela de Silleda (polo Alto dos Xenerais), o CPI de Vedra (por Os Xenerais), o CPI Manuel Súarez Marquier (de O Rosal, por Os cabaqueiros), o IES Pedras Rubias de Salceda de Caselas (por Polo río abaixo vai...) e o IES Punta Candieira de Cedeira (por As lavandeiras).\nOs centros gañadores nas distintas modalidades recibirán unha asignación de 1.000 euros para melloras no equipamento e infraestrutura do laboratorio/emisora de radio, que deberá ficar ligado á biblioteca.\nComo dixemos, os podcasts premiados serán emitidos pola Radio Galega, ademais de ser difundidos a través da súa web e da canle dixital do Diario Cultural. Tamén se emitirán entrevistas cos gañadores na programación especial da emisora co gallo do Día das Letras Galegas.\nO obxectivo do certame foi estimular a creatividade do noso alumnado en materia de contidos dixitais de radio. O concurso, organizado en colaboración coa Radio Galega, quixo ir alén de alentar o talento da rapazada: quixo que as contribucións que concorreran tamén serviran para difundir o patrimonio cultural galego. De feito, o concurso é unha acción complementaria do Día das Letras Galegas e da celebración de Antón Fraguas, estudoso da cultura galega.\nPor este motivo, a temática dos podcasts foi o patrimonio material ou inmaterial de Galicia, buscando ligazóns coa contorna de cada centro educativo. Ao mesmo tempo, a Consellería de Educación buscou mostrar o traballo que se fai nas bibliotecas escolares arredor da radio: trátase de converter estes espazos en “laboratorios creativos de aprendizaxe”, xa que “son unha ferramenta de gran potencial pedagóxico no reforzo das prácticas comunicativas do alumnado e da súa motivación para participar en proxectos colaborativos nos que se traballan distintas habilidades”, engádese.


Cuarteto de Guitarras “Ecos” – Feito a Man\nCONTEMPORÁNEA, DE RAÍZ\nFormado por Miguel Ángel Dotto, Fernando Stern, Adrián de Rosa e David Bajdá, o Cuarteto de Guitarras Ecos conta con doce anos de traxectoria, compartindo as súas interpretacións en diversos Ciclos e Festivais de Música de cámara en variadas salas do seu país e do estranxeiro.\nParticiparon consecutivamente no “Festival Internacional Música Clásica por los caminos del vino” (2007 – 2018), e na XIV e XIX edición do “Festival Guitarras del Mundo” (2008 e 2013). Tamén se destaca a participación como solistas xunto á Orquesta Filarmónica de Mendoza no Teatro Independencia baixo a dirección da Maestra Ligia Amadio (2010) e baixo a dirección de Luis Belforte (2013) e, recentemente, no 2019, interpretan o Concierto Andaluz baixo a dirección do mestre César Iván Lara.\nEn decembro de 2010, finalizan a gravación do seu primeiro traballo discográfico en Fader Records. Este primeiro traballo titulado “Poker de Ases”, mostra un variado repertorio de música contemporánea de raíz folklórica latinoamericana.\nEn setembro do 2011, son finalistas na categoría Música de Cámara do “XI Concurso Bienal Juvenil 2011 – 2012” organizada por Shell Argentina e a Asociación Festivales Musicales de Buenos Aires.\nEn setembro de 2012, son convocados por Radio Nacional Clásica (Buenos Aires), para o festexo dos trinta anos do programa radial “De Segovia a Yupanqui” un dos programas guitarrísticos de maior permanencia nun medio de comunicación radial a nivel internacional, baixo a condución de Sebastián Dominguez e Fabio Caputo Rey.\nNo ano 2016, gravan o seu segundo disco titulado “Entre selvas y llanos”, o cal presenta obras latinoamericanas de compositores arxentinos: Jorge Cardoso, Leopoldo “Polo” Martí e as xeniais catro estaciones porteñas de Astor Piazzolla.\nEn xullo de 2017, viaxan a Cuba para preparar o seu terceiro disco, o cal reunirá a obra completa para cuarteto de guitarras docompositor e guitarrista cubano Eduardo Martín, con quen tiveron o pracer de compartir uns marabillosos días estudiando a súa música, e brindaron concertos na Casa del Alba Cultural de La Habana e na Unión de Escritores e Artistas de Cuba.\nActualmente, encóntranse na etapa de gravación do seu terceiro disco nos Estudios Zanessi de Mendoza.\nAlfonsina y el mar: https://www.youtube.com/watch?v=1lxfVkKseE4\nA furiosa: https://www.youtube.com/watch?v=w1sPBZroh60


ANPA AGROMAR AGOLADA: Aumenta medio millón o número de nenos en risco de pobreza en só un ano\nAumenta medio millón o número de nenos en risco de pobreza en só un ano\nCase 27 millóns de menores están en risco de pobreza ou exclusión social en Europa, segundo datos da Enquisa de Calidade de Vida da UE de 2012 recollidos no informe Pobreza infantil en Europa de Save the Children presentado este martes. É un millón máis que en 2008, cando comezou a crise, aínda que a metade deste incremento se deu en só un ano, entre 2011 e 2012.\nEste aumento afasta á UE do cumprimento da estratexia Europa 2020 para un crecemento intelixente, sostible e inclusivo que aspira a sacar a 20 millóns de persoas do risco de exclusión social, baseándose no indicador AROPE, que ten en conta o nivel de ingresos, que se sufran privacións materiais graves e que se viva nun fogar no que os adultos estean parados ou teñan empregos moi precarios.\nSegundo estes criterios, o 20,8% da poboación menor de 18 anos da UE vive baixo o albor da pobreza. En España este dato é moi superior cun 29,9% dos pequenos nesta situación, a taxa máis alta de Europa só por detrás de Romanía. No conxunto da UE, o 9% dos nenos residen en fogares de moi pouca intensidade laboral e o 11,8% padece privacións materiais. En total, o 28% dos menores están en risco de pobreza e exclusión sobre a base do AROPE. España volve estar por enriba, cun 33,8% dos nenos e nenas afectados por algún (ou varios) destes supostos.\nSave the Children alerta ademais que só a metade dos países cumpren co compromiso adquirido en 2002 de facilitar unha atención infantil a, polo menos, un terzo de todos os nenos e nenas menores de tres anos en 2010. "A igualdade no acceso a un coidado infantil alcanzable e a unha educación gratuíta e de alta calidade é esencial para garantir a igualdade de oportunidades", apunta a ONG. En toda Europa, o 13% dos nenos abandonan a escola despois do primeiro nivel de secundaria e non están en programas de formación. De novo, España lidera a lista cun 24,9% de abandono escolar temperán.\nOs datos nacionais e globais están estreitamente relacionados co investimento e compromiso en programas específicos para a protección da infancia. Save the Children sinala que son aqueles países que realizan un maior gasto nesta partida, os que menores taxas de pobreza infantil teñen. É o caso dos nórdicos como Austria, Eslovenia e Holanda. Non así España, Italia, Grecia ou Portugal, onde "uns niveis de gasto máis baixos e asociados a unha falta de estratexias" se traducen nunha elevada porcentaxe de menores en risco.\nMáis aínda, as políticas sociais estatais redistributivas son tan débiles en determinados países que apenas teñen impacto na redución da pobreza infantil. Grecia e España rexistran os peores datos. No país heleno, as súas axudas públicas ás familias tradúcense nun descenso da pobreza infantil do 2,9%; en España, do 6,9%. Melloras menores comparadas coas de Irlanda, que consegue reducir a pobreza infantil nun 32%, ou Alemaña, que saca do abismo a un 15,6% dos nenos que, sen as axudas ou as subvencións, caerían en situación de precariedade. Andrés Conde, director de Save the Children, considera que a situación en España é "inaceptable". E reclamou "medidas de urxencia" ao Goberno, durante a presentación do documento.\nCon todo, "a pobreza en Europa non ten pasaporte", sinala o informe de Save the Children. Así, países con PIB per cápita elevados como Italia ou Francia, teñen unha quinta e unha terceira parte dos seus nenos en risco, cita o documento. A educación e as axudas directas non son as únicas materias pendentes. A organización considera alarmante que un 17% dos nenos europeos vivan en casas con goteiras no teito, humedades no chan ou marcos de ventás podres. E subliña, ademais, que "a pobreza infantil non só significa que non se cubran as necesidades básicas dos nenos, como alimento, vestido e vivenda, tamén significa que non poidan participar en actividades deportivas, culturais e ocio".\nO que din os nenos\nO informe de Save the Children 'Pobreza infantil e exclusión social en Europa' recolle testemúñoos de menores en risco. Isto é o que din.\nNon ten sentido soñar con algo que custa diñeiro"\nNeno de 12 anos, Islandia\nPara o meu ser pobre é cando non tes diñeiro... non tes nada que poñerte, non tes nada que comer\nNena de 7 anos, Romanía\nAntes adoitaba ir ao cine con papá e mamá. Tiña libros, ía ás excursións do colexio e eles podían pagar a hipoteca. Agora non podemos facer nada diso"\nNeno de 8 anos, España.\nNunca invitei aos meus amigos de clase á casa... penso nas preguntas que non podería contestar como onde traballa o meu pai. O meu pai recibe axudas sociais"\nNeno de 14 anos, Noruega.\nPerdín a todos os meus amigos porque non teño suficiente diñeiro. Como non podo saír con eles, pensan que non quero estar con eles. Pero si que quero! Só que non mo podo permitir"\nNena de 17 anos, Suecia.\nVolvín do colexio e as miñas cousas desapareceran. O meu pai empaquetáraas. Púxenme moi triste"\nNena de 15 anos, Dinamarca.


A AP-9 será traspasada a Galicia, di Pablo Iglesias - AQU! CORUÑA\nReading Now A AP-9 será traspasada a Galicia, di Pablo Iglesias\nO vicepresidente do Goberno central, Pablo Iglesias, estivo na Coruña durante o fin de semana participando en varios actos institucionais e de precampaña, e foi entrevistado pola TVG. No transcurso da entrevista, e interrogado sobre a política gobernamental cara a Galicia, Pablo Iglesias sinalou rotundamente que «este Goberno vaille dar a xestión da autoestrada ao Goberno galego».\nPablo Iglesias non puxo datas para este traspaso. Esta transferencia é unha reclamación histórica na comunidade, aprobada unanimemente polo Parlamento de Galicia en 2017 e incluída no acordo de investidura entre o PSOE e o BNG. A asunción autonómica das competencias sobre a autoestrada foi sucesivamente bloqueada no Congreso e polo Goberno Rajoy, malia contar co apoio do PP galego.\nA día de hoxe, e logo do terceiro incremento consecutivo nas tarifas, avalado polo Ministerio de Fomento a petición de Audasa, percorrer a AP-9 desde Coruña á fronteira con Portugal custa 22,20 euros en vehículo lixeiro. Para camións e autobuses está en 48,35 euros.\nEstatuto de industrias electrointensivas\nPreguntado pola situación de Alcoa, o vicepresidente mostrouse partidario a mellorar o Estatuto das industrias electrointensivas. «O prezo da electricidade é o que marca a diferenza entre que as nosas industrias poidan ser competitivas ou non», aseverou.\nA Xunta autoriza o Breogán Park


O Concello de Foz aproba a taxa polas instalacións de transporte de enerxía eléctrica e gas e a licitación do contrato de Servizo de Axuda no Fogar |\nHome Actualidade O Concello de Foz aproba a taxa polas instalacións de transporte de enerxía eléctrica e gas e a licitación do contrato de Servizo de Axuda no Fogar\nFoz, 1 de abril de 2022. O Concello de Foz, no pleno do 31 de marzo de 2022, aprobou a licitación do contrato do Servizo de Axuda no Fogar (SAF) na modalidade de dependencia e a taxa polas instalacións de transporte de enerxía eléctrica e gas.\nO alcalde, Fran Cajoto, explica que a do SAF “é a licitación do contrato máis importante no que levamos de lexislatura, pola relevancia do servizo e pola cantidade económica. O contrato conta cun orzamento base de licitación de 4,56 millóns de euros, que cubriría o Servizo de Axuda no Fogar por un prazo de 3 anos prorrogable a un ano máis. No cálculo inclúense 63.000 horas para un total de 105 usuarios. Desde o Concello sempre queremos mellorar os servizos públicos, por iso introducimos avances importantes no prego de licitación. Así, ademais da baixa económica, valórase con 10 puntos a disposición de 1.100 horas adicionais para atender urxencias e outros servizos, con 4 puntos a atención dos usuarios por un podólogo, 2 puntos para un servizo adicional de fisioterapia de mantemento e con 4 puntos adicionais perruquería para aquelas persoas que teñan moi limitada a súa mobilidade”.\nO rexedor municipal destaca que “o traballo de coidadores e coidadoras do SAF é fundamental, debemos poñer en valor a súa labor, ás veces un pouco escondida porque están nos nosos fogares. É para nós fundamental dar un bo servizo á dependencia, ás persoas máis vulnerables do noso municipio, e por iso facemos un gran esforzo aínda que non nos corresponda. A Xunta de Galicia ten a obriga de sufragar o 100% do servizo pero tendo en conta que o prezo de licitación é de 18,10 euros a hora e o aporte autonómico será dun máximo de 12 euros, a administración autonómica só abona arredor do 65% do custo. Nun contrato de 4,56 millóns, estamos a falar de que no caso de que os usuarios teñan un ingreso inferior ao IPREM, o Concello pagaría arredor de 1,6 millóns de euros que non lle corresponden, unha cantidade moi importante que poderiamos investir nunha chea de necesidades municipais”.\nNo plenario de Foz tamén se aprobou de forma inicial a ordenanza fiscal reguladora da taxa por aproveitamento do dominio público local para as instalacións de transporte de enerxía eléctrica e gas. “As compañías eléctricas e de gas están obtendo un gran beneficio económico e as súas redes discorren en gran parte por solo municipal: por viais, rúas e camiños que son de titularidade do Concello. Desde o Concello de Foz estamos a buscar recursos para sufragar os sobrecustos da prestación de servizos e queremos facelo sen que repercuta nos petos das nosas veciñas e veciños se é posible, especialmente nestes momentos. Esta ordenanza parte dunha auditoría e duns estudos feitos grazas ao convenio asinado coa Deputación de Lugo no 2018, que permitiu marcar as redes e valorar a taxa impositiva que procede cobrar: por poñer un exemplo, do mesmo xeito que debemos pagar por ocupar unha rúa para facer unha obra na nosa vivenda”, explica Fran Cajoto.\nJorge díaz considera infundadas as críticas realizadas polo Ribadeo FC sobre o estado do campo de adestramento da Devesa, onde está previsto que se acometan proximamento obras de mellora


BNG - Bloque Nacionalista Galego | 07 de outubro de 2020\nNo primeiro semestre de 2021 a Comisión Europea desenvolverá a verificación do seguimento da radioactividade do medio mariño en augas galegas, segundo explica a propia Comisión en resposta a unha pregunta formulada pola portavoz do BNG en Europa, Ana Miranda, a través da coalición Agora Repúblicas. “Desta forma temos resposta a unha longa demanda das asociacións ecoloxistas galegas, un de cuxos emblemas é o barco Xurelo”, salienta.\nInicialmente, a misión de verificación estaba prevista para o 2020, mais a actual situación de pandemia provocou que a Comisión aprazase a verificación até o primeiro semestre de 2021, algo “totalmente comprensible”, a xuízo de Ana Miranda, quen considera que o “problema non é que debido a situación causada polo coronavirus a misión pase de 2020 a 2021, senón que pasaran máis de 40 anos sen verificar en que estado se atopan os residuos”.\nNeste sentido, a portavoz do BNG en Europa lembra que na Foxa Atlántica están depositadas 140.000 toneladas de residuos nucleares, que foron depositados neste emprazamento entre 1949 e 1982 nun total 220.000 bidóns. “Pese a que segundo ten recoñecido a Comisión son os Estados Membros os responsables de controlar a radioactividade das súas augas, o Estado español non ten abordado especificamente ningún plan de control da radioactividade nesta zona aducindo que eses depósitos están fóra das súas augas”, denuncia Miranda.\nContradicións da Comisión\nPor outro lado, Ana Miranda tamén se mostra moi crítica coa propia Comisión, xa que na súa resposta sinala que as verificacións se levan a cabo periodicamente en virtude do artigo 35 do Tratado Euratom, segundo un programa continuado que los servizos da Comisión actualizan periodicamente. “Resulta inaudito que a Comisión diga que desenvolve un programa continuado cando ten admitido que non dispón de información actualizada do estado dos bidóns e que os últimos informes cos que conta, referidos ás augas do Atlántico Norte, datan de 1990 e 2003”, manifesta.\n“Cando a Comisión organice a misión de verificación dos bidóns con residuos nucleares cumpriranse 40 anos das protestas protagonizadas polo barco Xurelo”, salienta Ana Miranda, quen lembra que o Xurelo enfrontouse en dúas ocasións aos cargueiros que depositaban os bidóns a 650 quilómetros da costa galega. Ao respecto lembra que en maio de 2019, o porto da Coruña acolleu unha protesta que contou coa participación do escritor Manuel Rivas, así como diferentes persoas que estiveron no barco Xurelo en 1981 para protestar contra o impacto destes residuos sobre o medio ambiente e os ecosistemas mariños, como Manuel Méndez e Gonzalo Vázquez Pozo, entre outros.\nPodes ver este artigo na próxima dirección /articulo/novas/comision-europea-confirma-ao-bng-2021-tera-lugar-mision-verificacion-residuos-radioactivos-costa-galega/20201007124740028201.html


A XUNTA DIRECTIVA DA SOCIEDAD PRO-MONTE SANTA TECLA REUNIUSE\nPara considerar a posible disolución desa institución\nDe esq. a der.: Florentina Andrés Álvarez, Antonio Martínez Vicente, Manuel Martín Goyás e Miguel Ángel Sobrino Blanco, na Xunta Extraordinaria da Directiva da Sociedad Pro-Monte Santa Tecla, celebrada o pasado xoves no salón de plenos da Casa do Concello de A Guarda\nO pasado xoves día 10 de agosto de 2017, celebrouse no salón de plenos da Casa do Concello da Guarda unha Xunta Extraordinaria da Directiva da Sociedad Pro-Monte Santa Tecla, cun único punto na orde do día relativo á disolución da Sociedade. Asistiron á convocatoria os membros da última directiva elixida no ano 1979: o presidente en funcións, Antonio Martínez Vicente; o tesoreiro Manuel Martín Goyás e os vogais Florentina Andrés Álvarez e Miguel Ángel Sobrino Blanco.\nO secretario Jesús Alonso Álvarez, pola súa parte, escusou a súa ausencia por ter sufrido un accidente doméstico, segundo explicou o presidente. Amais dos membros da directiva, estiveron presentes no acto o alcalde da Guarda, Antonio Lomba Baz, como testemuña, e o historiador Joaquín Miguel Villa Álvarez, en calidade de asesor.\nCuestións sobre a disolución dunha Sociedade centenaria\nA necesidade da Xunta Extraordinaria viña dada, segundo expuxo o presidente en funcións, pola “irregular” situación da Sociedade, que a pesar de non ter presentado actividade durante máis de 38 anos, nunca chegou a disolverse. Deste xeito, a institución conserva a súa personalidade xurídica, cun patrimonio material ao seu nome e a presidencia do Padroado do Hospital-Casa-Asilo da Guarda (propietario do edificio do actual Centro Cultural), cargo que ostenta o presidente da Sociedad Pro-Monte Santa Tecla.\nAntes de dar a palabra aos membros da Directiva, Antonio Martínez fixo constar a súa vontade de dar á institución un “epílogo honroso, á altura do prestixio da institución, dos seus fundadores e de as persoas que a dirixiron durante tantos anos” toda vez que os fins para os que foi creada xa se tiñan logrado. Neste sentido, e seguindo o establecido no artigo 34 dos seus Estatutos, propuxo como mellor e única maneira de garantir a conservación do legado da Pro-Monte a cesión en depósito de todos os bens ao Concello guardés.\nNesta mesma liña pronunciouse a vogal Florentina Andrés, ao considerar que o Concello sería a institución máis axeitada para xestionar o patrimonio en caso de disolución, mais insistiu na súa vontade de dar a coñecer as pretensións da Xunta Directiva ao pobo da Guarda, a fin de que o proceso de disolución se levase a cabo con transparencia e publicidade.\nEn liñas xerais, Manuel Martín manifestou o seu desexo de chegar a unha solución pronta e sinxela que poña fin á actual situación da Sociedad Pro-Monte. Así, o tesoreiro manifestou a súa intención de apoiar a disolución, sempre que esta sexa a mellor opción para a institución e para o mantemento dos seus bens.\nPola súa parte, o vogal Miguel Ángel Sobrino defendeu a posibilidade de “reavivar” a Sociedade, de xeito que outras saídas distintas á disolución deberían ser contempladas.\nA fin de tomar unha decisión sobre o destino da Sociedad Pro-Monte Santa Tecla e o seu patrimonio, os membros da Directiva acordaron continuar coa Xunta Extraordinaria o luns 21 de agosto nas instalacións do Concello da Guarda, onde se votará a proposta de disolución exposta polo seu presidente, Antonio Martínez Vicente.


A custodia fronte as especies exóticas invasoras « Fragas do Mandeo\nA custodia fronte as especies exóticas invasoras\nA Rede Galega de Sementes invitounos a dar unha charla sobre a custodia do territorio e as especies exóticas invasoras. Esta organización, que traballa pola recuperación das sementes tradicionais galegas e pola soberanía alimentaria, celebrará o seu terceiro encontro de troco de sementes en Betanzos o día 13 de febreiro, incluíndo o programa diversas actividades adicionais (mercado, obradoiro, debate, charla, monicreques, música…) espalladas ó longo de toda a xornada.\nOs labradores, sexan profesionais ou de autoconsumo, teñen un papel moi importante que xogar fronte ó avance das especies exóticas invasoras. Moitas delas aféctanlles directamente, pois son pestes que danan os seus cultivos ou inzan as súas leiras. Pero tamén poden actuar como divulgadores e promotores de accións locais contra estas plantas e animais foráneos.\nFragas do Mandeo explicará na charla o concepto de custodia do territorio como instrumento para abordar diversos problemas ambientais, para logo expoñe-las campañas que está a realizar para frear o avance das especies exóticas invasoras que colonizan a nosa bisbarra.\nLugar: Edificio do antigo Matadoiro, Betanzos.\nData: Sábado, 13 de febreiro de 2016.


Igadi na Rede / Presencia - A Krajina e os que sentan na Haia\nA Krajina e os que sentan na Haia\nPor Sylvia Gómez Saborido (Canal Mundo, 12/08/2003)\nDúas cerimonias moi distintas lembraron este verán as matanzas dos propios nas guerras de 1991-95. A primeira, celebrada a principios de xullo, conmemoraba a de Srebrenica, e xunto ós herdeiros das víctimas bosníacas asistiron por vez primeira os dos verdugos, oficializados nunha delegación da República Serbia de Bosnia. Hai unha semana, unha cerimonia en Belgrado lembrou os mortos e o éxodo dos serbios da Krajina tralo ataque crota de agosto de 1995, a “Operación Tormenta”. Nin un nin outro masacre (fálase de 7000 bosníacos mortos en Srebrenica e de 150 a 5000 serbios mortos na Krajina, todos civís) é un caso pechado na Haia. Oito anos despois non o son en canto ás responsabilidades penais. Como se está a ver este verán dentro e fóra do Tribunal a pesar da inexistente cobertura dos medios e da nula transparencia informativa empregada polo TPIY, rebasan o triple enfrontamento Serbia-Croacia-Bosnia·Herzegovina.\nPrimeiro foi o testemuño do xeneral croata Mirko Norac, xa condeado por tribunais croatas a 12 anos de prisión pola execución de 50 civís serbios en 1991. Norac asegurou que altos cargos da administración Clinton autorizaron e puxeron os medios técnicos para a expulsión de preto de 200.000 serbios da Krajina. A testemuña propiciou a investigación da cadea televisiva canadense CBC que, citando fontes militares do seu país, revelou a relación do MPRI, Military Professional Resources Inc, unha consultoría militar –alugueiro de mercenarios- co Pentágono e co Goberno croata de Tudjman, que terían actuado xuntos no planeamento e execución da limpeza étnica da Krajina, despexando case definitivamente a situación militar para a declaración da independencia croata. Internacionalmente, explica a consultoría na súa páxina web (http://www.mpri.com/channels/int_overview.html), “MPRI proporciona unha ampla gama de servizos ó Goberno estadounidense e, baixo a licencia do Goberno dos EEUU, a varios países estranxeiros”. Máis concretamente o voceiro da empresa, sendo preguntado pola matanza da Krajina, definiu a natureza dos seus servizos: “só aspectos mundanos do liderado e o rol militar nunha democracia” para o que foi unha operación de limpeza étnica. Como queira que, en 1995, debeu satisfacer ben o encargo do seu Goberno, MPRI é agora unha das empresas máis beneficiadas polos contratos das “transicións”, que inclúen a reforma do Exército e mailo asesoramento a gobernos e sectores privados incipientes na propia Croacia, Bosnia-Herzegovina, Macedonia, Bulgaria, Armenia, Georgia, Azerbaijan, Ucraína, Nixeria, Guinea Ecuatorial, Sudáfrica, China, Corea do Sur, Kuwait, Arabia Saudita e Colombia.\nAdemais da axuda estadounidense (entón, en agosto do 95, “neutral” perante o conflicto), Croacia tería recibido asistencia de guerra por outros medios. Unha investigación da Comisión de Dereitos Humanos das Nacións Unidas confirmaba, en 1994, a presenza de mercenarios estranxeiros en Croacia que “terían sido pagados –e presumiblemente recrutados – fóra de Croacia e por terceiras partes”, aspecto que coincide cos testemuños de vellos membros das forzas canadenses de pacificación –Forpronu- perante o TPIY en canto á presenza de mercenarios na Operación Tormenta. Arxentina –a pesar da súa forza pacificadora nos Balcáns baixo o mandato ONU de 1992- tería, afirma a CBC, proporcionado armas usadas na Krajina. Así, o capitán Gerry Carron, un dos confidentes da cadea, pode dicir que “os pacificadores poden ter feito cousas peores que desarma-los serbios namentres os croatas se rearmaban”.\nNon é en absoluto probable que os militares canadenses que actuaron de confidentes da CBC se suiciden, á maneira de David Kelly, o confidente da BBC no das “armas de destrucción masiva”. Empeñados en mirar cara adiante e esquecer no medio da lama, reducindo as responsabilidades penais a uns cantos xenerais e o seu dictador de quenda e ocultando o papel occidental na guerra, apláudese a “reconciliación entre irmáns” da cerimonia conmemorativa da matanza de Srebrenica e báixase a testa perante a que lembra -lembran os serbios- a da Krajina. O mandato da Haia non é xulgar lembranzas, inhibirse ou reconciliar; tampouco con Occidente.\nSylvia Gómez Saborido é investigadora do IGADI.